# 

# Nyári Napközis Kosártábor – Hévíz 2019’

**Hévízi Sportkör**

Időszak: 2019.08.12.-08.16.

**Megállapodás**

A megállapodás létre jött egyrészt a fent megnevezett táborszervező Hévízi Sportkör továbbiakban, mint **Szervező**, valamint a megnevezett szülő (gyermek törvényes képviselője) továbbiakban, mint **Szülő** között az alulírott napon és helyen az alábbi tárgyban és feltételekkel.

**1.** A Szerződő felek rögzítik, hogy a **Szervező** a fent megjelölt időszakban részvételi lehetőséget biztosít a megjelölt kiskorú (5-15 éves) gyermek számára a ***Nyári Napközis Kosártábor - Hévíz 2019’*** elnevezésű programban. A részvételi szándékot a **Szülő** a jelentkezési lap **(1.sz.m.)** kitöltésével, s annak visszaküldésével jelzi a **Szervező** részére, 2019.08.01. határidőre. A részvétel feltétele, hogy a turnus díja: 12.000 Ft befizetésre kerüljön a **Szervező** pénztárába (a tábor első napján) és a **Szülő** a jelen megállapodásban foglaltakat maradéktalanul elfogadja.

**2.** A Szerződő felek rögzítik, hogy a tábor napközis táboros intenzív képességfejlesztő program, amely hetes turnusban zajlik, naponként 07:45 és 17:00 közötti időtartamban, az alábbi napi program szerint:

07:45 - 08:30: gyülekező, 09:30 - 11:00 képességfejlesztő játék, 12:00 - 13:30: ebéd, 13:30 - 15:00: szabad játék, irányított szabadidős programok, 15:00 - 16:30: képességfejlesztő játék, 16:30 – 17:00: táborzárás.

A turnus díja napi 1 étkezést tartalmaz (ebéd).

A Szerződő felek rögzítik, hogy a **Szülő** 07:45 - 08:30-ig terjedő időszakban a gyermeket a tábor képviselőjének átadja és a tábor programidejének befejezésekor (16:30 órától – 17:00 óráig) átveszi. Amennyiben a gyermek átvétele a nap végén a **Szülő** hibájából 17:00 utánra tolódik, úgy a **Szülő** köteles jelezni a tábor képviselőjének előre, hogy extra felügyeletre tart igényt.

**3.** A **Szülő** kötelezettséget vállal arra, hogy a tábor első napján **4 napnál nem régebbi szülői nyilatkozat (2.sz.m.) igazolással bizonyítja,** hogy a gyermek a táborozásnak megfelelő egészségügyi állapotban van, gyermek közösségbe engedhető. A **Szervező** ezen nyilatkozat hiányában a táborban történő részvételt megtagadhatja. A Szerződő felek rögzítik, hogy amennyiben a tábor ideje alatt a gyermek megbetegszik, abban az esetben a **Szülő** köteles a gyermek állapotáról a tábor képviselőjét haladéktalanul értesíteni és a gyermeket a táborba -a teljes gyógyulásig- nem viheti. Amennyiben a gyermeknek a tábor programja alatti felügyeletét ellátó személy a gyermek megbetegedését észleli, haladéktalanul köteles értesíteni a **Szülőt**, aki köteles a gyermeket a táborból elvinni.

**4.** A **Szervező** a gyermek felügyeletéért teljes körű felelősséget vállal, amely nem terjed ki a gyermek által a táborba magával hozott eszközökre (például mobiltelefon, zenelejátszó, fényképezőgép, pénzeszköz) illetve a ruházat koszolódására, megsérülésére. A Szerződő felek rögzítik, hogy a tábor ideje alatt mind a gyermek, mind a **Szülő** köteles betartani a jelen megállapodásba foglalt feltételeket, mind pedig a helyszín házirendjét, működési szabályait, elfogadni a turnus vezetésével megbízott pedagógusok, edzők irányítását.

**5.** A Szerződő felek megállapodnak abban, hogy jelen megállapodást kizárólag abban az esetben tekintik érvényesnek, ha a **Szülő** a tábor részvételi díját az aláíráskor készpénzben a **Szervező** pénztárába befizeti.

**6.** A Szerződő felek jelen megállapodást, mint akaratukkal mindenben megegyezőt jóváhagyólag írják alá.

**Hévíz, 2019………..**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Szülő aláírása Szervező cégszerű aláírása**